Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEErigward emenda għall-Anness XIII (Trasport) /* COM/2012/043 final - 2012/0009 (NLE) */





MEMORANDUM TA’ SPJEGAZZJONI 1. IL-KUNTEST TAL-PROPOSTA Sabiex jiġu żgurati ċ-ċertezza legali u l-omoġenità rekwiżiti tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha relevanti tal-Unjoni fil-Ftehim taż-ŻEE mill-aktar fis possibbli wara l-adozzjoni tagħha. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Anness XIII (trasport) billi jżid acquis Komunitarju ġdid f'dan il-qasam. Dan jikkonċerna (a) Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kundizzjonijiet li għandhom jiġu rispettati għall-eżerċizzju tal-professjoni tat-trasportatur bit-triq, (b) Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija (imfassal mill-ġdid), u (c) Ir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank. li għandhom jiġu inkorporati fil-Ftehim. Għall-fini tal-implimentazzjoni ta’ dawn l-atti, qed jiġu proposti ċerti adattamenti pereżempju rigward ir-rikonoxximent reċiproku taċ-ċertifikati u l-liċenzji u l-formoli mudell, huma annessi mal-abbozz tad-Deċiżjoni tal-Kumitat Konġunt taż-ŻEE. 3. L-ELEMENTI LEGALI TAL-PROPOSTA L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni għal Deċiżjonijiet bħal dawn fuq proposta mill-Kummissjoni. Il-Kummissjoni tissottometti l-Abbozz tad-Deċiżjoni tal-Kumitat Konġunt taż-ŻEE għal adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun tista' tippreżentah fil-Kumitat Konġunt taż-ŻEE mill-aktar fis possibbli. 2012/0009 (NLE) Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE rigward emenda għall-Anness XIII (Trasport) IL-KUNSILL TAL-UNJONI EWROPEJA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91(1) u 218(9) tiegħu, Wara li kkunsidra l-proposta tal-Kummissjoni Ewropea, Billi: (1) L-Anness XIII għall-Ftehim dwar iż-Żona Ekonomika Ewropea, ("il-Ftehim taż-ŻEE") fih dispożizzjonijiet u arranġamenti speċifiċi fir-rigward tat-trasport. (2) Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE[1] għandu jiġi inkorporat fil-Ftehim. (3) Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija (imfassal mill-ġdid)[2] għandu jiġi inkorporat fil-Ftehim. (4) Ir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, u li jemenda r-Regolament (KE) Nru 561/2006[3] għandu jiġi inkorporat fil-Ftehim. (5) Id-Direttiva tal-Kunsill 96/26/KE[4], li hija inkorporata fil-Ftehim, hija revokata bir-Regolament (KE) Nru 1071/2009 filwaqt li għandha tkompli tapplika sakemm u konsegwentement tiġi revokata taħt il-Ftehim b’effett mill-4 ta’ Diċembru 2011, filwaqt li r-Regolament (KE) Nru 1071/2009 se jsir applikabbli. (6) Ir-Regolamenti tal-Kunsill (KEE) Nru 881/92[5] u 3118/93[6] u d-Direttiva 2006/94/KE tal-Parlament Ewropew u tal-Kunsill[7], li huma inkorporati fil-Ftehim, huma revokati bir-Regolament (KE) Nru 1072/2009 filwaqt li dawn għandhom ikomplu japplikaw sakemm u għaldaqstant jiġu revokati taħt il-Ftehim b’effett mill-4 ta’ Diċembru 2011, meta r-Regolament (KE) Nru 1072/2009 isir applikabbli b’mod sħiħ. (7) Ir-Regolamenti tal-Kunsill (KEE) Nru 684/92[8] u (KE) Nru 12/98[9], li huma inkorporati fil-Ftehim, huma revokati bir-Regolament (KE) Nru 1073/2009 filwaqt li għandhom ikomplu japplikaw sakemm u għaldaqstant jiġu revokati taħt il-Ftehim b’effett mill-4 ta’ Diċembru 2011, meta r-Regolament (KE) Nru 1073/2009 jsir applikabbli b’mod sħiħ, (8) L-Anness XIII għall-Ftehim taż-ŻEE għandu għalhekk jiġi emendat kif xieraq. (9) Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż ADOTTAT DIN ID-DEĊIŻJONI: Artikolu 1 Il-pożizzjoni li għandha tittieħed mill-Unjoni fi ħdan il-Kumitat Konġunt taż-ŻEE dwar l-emenda proposta għall-Anness XIII għall-Ftehim taż-ŻEE għandha tkun ibbażata fuq l-abbozz tad-Deċiżjoni tal-Kumitat Konġunt taż-ŻEE mehmuż ma’ din id-Deċiżjoni. Artikolu 2 Din id-Deċiżjoni għandha tidħol fis-seħħ fid-data tal-adozzjoni tagħha. Magħmula fi Brussel, Għall-Kunsill The Presiden ANNESS Abbozz DEĊIŻJONI TAL-KUMITAT KONĠUNT TAŻ-ŻEE Nru ta' li temenda l-Anness XIII (Trasport) tal-Ftehim taż-ŻEE IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ 'il-Ftehim', u b'mod partikolari l-Artikolu 98 tiegħu, Billi: (10) L-Anness XIII tal-Ftehim kien emendat b'Deċiżjoni tal-Kumitat Konġunt taż-ŻEE Nru.../... ta’…—[10] (11) Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE[11] għandu jiġi inkorporat fil-Ftehim. (12) Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija (imfassal mill-ġdid)[12] għandu jiġi inkorporat fil-Ftehim. (13) Ir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, u li jemenda r-Regolament (KE) Nru 561/2006[13] għandu jiġi inkorporat fil-Ftehim. (14) Id-Direttiva tal-Kunsill 96/26/KE[14], li hija inkorporata fil-Ftehim, hija revokata bir-Regolament (KE) Nru 1071/2009 filwaqt li għandha tkompli tapplika sakemm u konsegwentement tiġi revokata taħt il-Ftehim b’effett mill-4 ta’ Diċembru 2011, filwaqt li r-Regolament (KE) Nru 1071/2009 se jsir applikabbli. (15) Ir-Regolamenti tal-Kunsill (KEE) Nru 881/92[15] u 3118/93[16] u d-Direttiva 2006/94/KE tal-Parlament Ewropew u tal-Kunsill[17], li huma inkorporati fil-Ftehim, huma revokati bir-Regolament (KE) Nru 1072/2009 filwaqt li dawn għandhom ikomplu japplikaw sakemm u għaldaqstant jiġu revokati taħt il-Ftehim b’effett mill-4 ta’ Diċembru 2011, meta r-Regolament (KE) Nru 1072/2009 isir applikabbli b’mod sħiħ. (16) Ir-Regolamenti tal-Kunsill (KEE) Nru 684/92[18] u (KE) Nru 12/98[19], li huma inkorporati fil-Ftehim, huma revokati bir-Regolament (KE) Nru 1073/2009 filwaqt li għandhom ikomplu japplikaw sakemm u għaldaqstant jiġu revokati taħt il-Ftehim b’effett mill-4 ta’ Diċembru 2011, meta r-Regolament (KE) Nru 1073/2009 jsir applikabbli b’mod sħiħ, ADOTTAT DIN ID-DEĊIŻJONI: Artikolu 1 L-Anness XIII tal-Ftehim għandu jiġi emendat kif ġej: 1. Il-punt li ġej għandu jkun inserit wara l-punt 19 (id-Direttiva tal-Kunsill 96/26/KE): “19a. 32009 R 1071: Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51). Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin: (a) Fl-Artikolu 7(1), dwar l-Istati tal-EFTA il-kliem “fil-muniti nazzjonali tal-Istati Membri li ma jipparteċipawx fit-tielet stadju tal-unjoni ekonomika u monetarja” għandhom jinbidlu għal “fil-muniti tal-Istati tal-EFTA” u l-kliem “ippubblikat f'Il-Ġurnal Uffiċjali tal-Unjoni Ewropea" għandha tinbidel għal" ippubblikat uffiċjalment f'kull Stat tal-EFTA". (b) L-Istati EFTA għandhom jirrikonoxxu ċ-ċertifikati maħruġa mill-Istati Membri tal-UE skont l-Artikolu 21 tar-Regolament. Għall-għanijiet ta' rikonoxximent bħal dan, fid-dispożizzjonijiet taċ-ċertifikat stabbilit fl-Anness III għar-Regolament, ir-referenzi għall-"Istat(i) Membru(i)" għandha tinbidel għal "Stat(i) Membru(i) tal-UE, l-Islanda, il-Liechtenstein u n-Norveġja"; (c) L-Unjoni Ewropea u l-Istati Membri tal-UE għandhom jirrikonoxxu ċ-ċertifikat maħruġ mill-Islanda, mill-Liechtenstein u min-Norveġja bi qbil mar-Regolament kif addattat fl-Appendiċi 7 għal dan l-Anness. (d) Meta maħruġ mill-Islanda, mil-Liechtenstein u min-Norveġja, iċ-ċertifikat għandu jikkorrispondi mal-mudell stabbilit fl-Appendiċi 7 għal dan l-Anness. (e) Fl-Anness I, ir-referenza għad-Deċiżjoni tal-Kunsill 85/368/KEE għandha tinbidel b'referenza għar-Rakkomandazzjoni 2008/C 111/01 tat-23 ta’ April 2008 dwar it-twaqqif ta' Qafas Ewropew tal-Kwalifiki għat-tagħlim tul il-ħajja.” 2. Dan li ġej għandu jiġi miżjud mal-punt 24e (Regolament (KE) Nru 561/2006 tal-Parlament Ewropew u tal-Kunsill): ‘, kif emendat permezz ta': - 32009 R 1073: Ir-Regolament (KE) Nru 1073/2009 tal-Parlament Ewropew u tal-Kunsill tas-21 ta’ Ottubru 2009 (ĠU L 300, 14.11.2009, p. 88). Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej: Il-paragrafu 6a tal-Artikolu 8 għandhom japplikaw għal sewwieqa tal-kowċ okkażjonali li jsuqu fit-territorju tal-Islanda.” 3. Dan il-punt li ġej għandu jiġi miżjud wara l-punt 25 (id-Direttiva 2006/94/KE tal-Parlament Ewropew u tal-Kunsill): “25a. 32009 R 1072: Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija (imfassal mill-ġdid), (ĠU L 300, 14.11.2009, p. 72). L-arranġamenti tranżitorji stipulati fl-Annessi mal-Att tal-Adeżjoni tal-25 ta' April 2005 jew, skont il-każ, mal-Protokoll tal-Adeżjoni tal-25 ta' April 2005 għall-Bulgarija (l-Anness VI, Kapitolu 5, punt 1) u r-Rumanija (Anness VII, Kapitolu 6, punt 1) rigward ir-Regolament tal-Kunsill (KEE) Nru 3118/93 għandhom japplikaw mutatis mutandis. Dwar il-mekkaniżmi ta’ ħarsien inklużi fl-arranġamenti tranżitorji msemmija fil-paragrafu ta’ qabel, PROTOKOLL 44 DWAR IL-MEKKANIŻMI TA’ SALVAGWARDJA GĦAT-TKABBIR TAŻ-ŻONA EKONOMIKA EWROPEA għandhom japplikaw. Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin: (a) Fl-Artikolu 1(2), it-test għandu jiġi ssostitwit bit-test li ġej: Fil-każ ta' ġarr minn Parti Kontraenti lejn pajjiż terz u viċi versa, dan ir-Regolament ma għandux japplika għal dik il-parti tal-vjaġġ imwettqa fi ħdan it-territorju tal-Parti Kontraenti ta' ħatt jew ta' tagħbija, sakemm ma jsirx qbil mod ieħor mill-Partijiet Kontraenti." (b) Fl-Artikolu 1(3), it-test għandu jiġi ssostitwit bit-test li ġej: Dan ir-Regolament ma għandux jaffettwa d-dispożizzjonijiet, li għandhom x'jaqsmu mal-ġarr minn Stat tal-EFTA lejn pajjiż terz li hemm referenza għalih fil-paragrafu 2, stabbiliti fi ftehim bilaterali konklużi bejn Stat tal-EFTA u pajjiż terz li, jew taħt awtorizzazzjonijiet bilaterali jew taħt ftehim ta' liberalizzazzjoni li jippermettu t-tagħbija u l-ħatt f'Parti Kontraenti minn ġarriera stabbiliti f'Parti Kontraenti oħra, sakemm il-prinċipju ta' nuqqas ta' diskriminazzjoni bejn il-ġarriera tal-Komunità u l-ġarriera minn Stat tal-EFTA jiġi rispettat." (c) L-Artikoli 1(5) u 1(6) għandhom ikunu applikabbli biss għal trasport individwali. (d) L-Istati EFTA għandhom jirrikonoxxu liċenzji Komunitarji u attestazzjonijiet tax-xufiera maħruġa mill-Istati Membri tal-UE skont ir-Regolament. Għall-għanijiet ta' tali rikonoxximent, fid-Dispożizzjonijiet Ġenerali tal-liċenzja tal-Komunità, stipulati fl-Anness II għal dan ir-Regolament, u tal-attestazzjoni tax-xufier, stipulata fl-Anness III għal dan ir-Regolament, ir-referenzi għal “il-Komunità” għandha jinbidlu għal ‘il-Komunità u l-Islanda, il-Liechtenstein u n-Norveġja ” u referenzi għal “Stati Membri ” għandhom jinbidlu għal “Stat(i) Membri tal-UE u (jew) l-Islanda, il-Liechtenstein u n-Norveġja.” (e) Il-Komunità u l-Istati Membri tal-UE għandhom jirrikonoxxu l-liċenzji u l-attestazzjonijiet tax-xufiera maħruġa minn Stat tal-EFTA bi qbil ma' dan ir-Regolament, kif addattat f 'parti b) tal-Annessi II u III f'Appendiċi 2 għall-Anness preżenti. (f) Meta maħruġin minn Stat tal-EFTA, il-liċenzji u l-attestazzjonijiet tax-xufiera għandhom jikkorrespondu mal-mudelli stabbiliti fl-Appendiċi 2 għall-Anness preżenti. (g) Fl-Artikolu 5(1)(b) u 5(2), il-kliem “skont it-tifsira tad-Direttiva tal-Kunsill 2003/109/KE tal-25 ta’ Novembru 2003 rigward l-istatus ta’ ċittadini ta’ pajjiżi terzi li jkunu residenti għat-tul ” u “fi ħdan it-tifsira tad-Direttiva 2003/109/KE ” ma għandhomx japplikaw. (h) It-test tal-Artikolu 9(1)(e) għandu jkun mibdul b'dan li ġej: "VAT (taxxa fuq il-valur miżjud) jew taxxa fuq il-fatturat fuq servizzi ta' trasport." (i) F’sitwazzjonijiet imsemmija fl-Artikolu 10: - fir-rigward ta' Stati tal-EFTA, "Kummissjoni" għandha tinbdel għal "L-Awtorità ta' Sorveljanza tal-EFTA" u "Kunsill" għandha tinbidel għal "Kumitat Permanenti tal-EFTA"; - jekk il-Kummissjoni tirċievi talba mingħand Stat Membru tal-UE jew l-Awtorità ta' Sorveljanza tal-EFTA mill-Islanda, il-Liechtenstein jew in-Norveġja biex tadotta miżuri ta' salvagwardja, il-Kumitat Konġunt taż-ŻEE għandu mingħajr telf ta' ħin ikun notifikat b'dan u jkun provdut bl-informazzjoni relevanti kollha. Fuq talba ta' Parti Kontrenti, għandhom isiru konsultazzjonijiet fil-Kumitat Konġunt taż-ŻEE. Tali konsultazzjonijiet jistgħu wkoll ikunu mitluba fil-każ ta' prolungament tal-miżuri ta' salvagwardja. Ladarba l-Kummissjoni Ewropea jew l-Awtorità ta' Sorveljanza tal-EFTA tkun adottat deċiżjoni, din għandha tinnotifika immedjatament il-miżuri meħuda lill-Kumitat Konġunt taż-ŻEE. Jekk xi wieħed mill-Partijiet Kontraenti konċernati jikkonsidra li l-miżuri ta' salvagwardja jkunu sejrin joħolqu żbilanċ bejn id-drittijiet u l-obbligi tal-Partijiet Kontraenti, l-Artikolu 114 tal-Ftehim għandu japplika mutatis mutandis.’ 4. Il-punt li ġej għandu jiddaħhal wara punt 32 (Regolament tal-Kunsill (KEE) Nru 684/92): “32a. 32009 R 1073: Regolament (KE) Nru 1073/2009 tal-Parlament Ewropew u tal-Kunsill tal- 21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank u li jħassar ir-Regolament (KE) Nru 561/2006 (ĠU L 300, 14.11.2009, p. 88). Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin: (a) Fl-Artikolu 1(2), it-test għandu jiġi ssostitwit bit-test li ġej: “Fil-każ ta' ġarr minn Parti Kontraenti lejn pajjiż terz u viċi versa, dan ir-Regolament ma għandux japplika għal dik il-parti tal-vjaġġ imwettqa fi ħdan it-territorju tal-Parti Kontraenti ta' ħatt jew ta' tagħbija, sakemm ma jsirx qbil mod ieħor mill-Partijiet Kontraenti." (b) L-Artikolu 1(3) m’għandux japplika. (c) L-Istati EFTA għandhom jirrikonoxxu l-liċenzja tal-Komunità maħruġa mill-Istati Membri skont ir-Regolament. Għall-għanijiet ta' tali rikonoxximent, fid-dispożizzjonijiet tal-liċenzja tal-Komunità stabbiliti fl-Anness II għar-Regolament, ir-referenzi għall-"Istat(i) Membru(i)" għandha tinqara "Stati(i) Membru(i) tal-UE, l-Islanda, il-Liechtenstein u/jew in-Norveġja." (d) Il-Komunità u l-Istati Membri tal-UE għandhom jirrikonoxxu l-liċenzji maħruġa mill-Islanda, mill-Liechtenstein u min-Norveġja bi qbil mar-Regolament kif addattat fl-Appendiċi 4 għal dan l-Anness. (e) Meta maħruġ mill-Islanda, mil-Liechtenstein u min-Norveġja, il-liċenzji għandhom jikkorrispondu mal-mudell stabbilit fl-Appendiċi 4 għal dan il-Ftehim. (f) It-test tal-Artikolu 16(1)(e) għandu jinbidel b'dan li ġej: "VAT (taxxa fuq il-valur miżjud) jew taxxa fuq il-fatturat fuq servizzi ta' trasport.”’ 5. It-test tal-punti 19 (Direttiva tal-Kunsill 96/26/KE), 25 (id-Direttiva 2006/94/KE tal-Parlament Ewropew u tal-Kunsill), 26a (Regolament tal-Kunsill (KEE) Nru 881/92) u 26c (Regolament tal-Kunsill (KEE) Nru 3118/93), 32 (ir-Regolament tal-Kunsill (KEE) Nru 684/92) u 33b (Regolament tal-Kunsill (KE) Nru 12/98) għandu jitħassar b'effett mill-4 ta’ Diċembru 2011. Artikolu 2 L-Appendiċi 2, 4 u 7 għall-Anness XIII għall-Ftehim għandu jiġi emendat kif speċifikat fl-Anness għal din id-Deċiżjoni. Artikolu 3 It-testi tar-Regolamenti (KE) Nri 1071/2009, 1072/2009 u 1073/2009 fl-ilsien Iżlansiż u dak Norveġiż, illi għandhom jiġu ppublikati fis-Suppliment taż-ŻEE tal-Ġurnal Uffiċjali tal-Unjoni Ewropea, għandhom ikunu awtentiċi. Artikolu 4 Din id-Deċiżjoni għandha tidħol fis-seħħ fil- , sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE*. Artikolu 5 Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE tal-Ġurnal Uffiċjali tal-Unjoni Ewropea Magħmul fi Brussell, . Għall-Kumitat Konġunt taż-ŻEE Il-President Is-Segretarji għall-Kumitat Konġunt taż-ŻEE ANNESS għad-Deċiżjoni tal-Kumitat Konġunt taż-ŻEE Nru L-Appendiċi 2, 4 u 7 għall-Anness XIII għall-Ftehim għandu jiġi emendat kif ġej: 1. Appendiċi 2 għall-Anness XIII għall-Ftehim għandu jiġi sostitwit b'dan li ġej: ‘APPENDIĊI 2 DOKUMENTI STABBILITI FL-ANNESS GĦAR-REGOLAMENT (KE) NRU 1072/2009 TAL-PARLAMENT EWROPEW U TAL-KUNSILL, KIF ADATTATI GĦALL-GĦANIJIET TAL-FTEHIM TAŻ-ŻEE (ara addatament (f) fil-punt 25 tal-Anness XIII għall-Ftehim) ANNESS II IŻ-ŻONA EKONOMIKA EWROPEA (a) (Kulur Pantone ċelesti, karta sintetika format DIN A4 karta ċelluloża 100g/m2 jew aktar) (L-ewwel paġna tal-liċenzja) (Test (f'wieħed mill-ilsna) fl-ilsna uffiċjali tal-Istat tal-EFTA li joħorġ il-liċenzja ) Is-sinjal distintiv tal-Istat Membru[20] li qed joħroġ il-liċenzja || || Isem tal-awtorità jew korp kompetenti LIĊENZJA Nru … (jew) KOPJA VERA ĊĊERTIFIKATA Nru għat-trasport ta’ merkanzija bit-triq b’kera jew b’kumpens Din il-liċenzja tintitola lil[21].............................................................................................................................................................. ....................................................................................................................................................................................................... ....................................................................................................................................................................................................... biex ikun jista’ jwettaq trasport internazzjonali tal-merkanzija bit-triq, b’kera jew b’kumpens, b’kull rotta, għall-vjaġġi sħaħ jew parti minn vjaġġi li jitwettqu b’kera jew b’kumpens fit-territorju Komunitarju u l-Islanda, il-Liechtenstein u n-Norveġja[22], kif stabbilit fir-Regolament KE Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija, kif adattat għall-għanijiet tal-Ftehim dwar iż-Żona Ekonomika Ewropea (il-Ftehim taż-ŻEE), u skont id-dispożizzjonijiet ġenerali ta’ din il-liċenzja. Rimarki partikolari:......................................................................................................................................................................... ........................................................................................................................................................................................................ Din il-liċenzja għanda tkun valida minn................................... || sa.............................................................................................. Maħruġ fi................................................................................ , || nhar.......................................................................................... ................................................................................................ [23] (b) (It-tieni paġna tal-liċenzja) (Test (f'wieħed mill-ilsna) fl-ilsna uffiċjali tal-Istat tal-EFTA li joħorġ il-liċenzja ) DISPOŻIZZJONIJIET ĠENERALI Din il-liċenzja hija maħruġa taħt ir-Regolament (KE) Nru 1072/2009 kif adattat għall-għanijiet tal-Ftehim taż-ŻEE. Din tintitola lid-detentur tal-awtorizzazzjoni li jinvolvi ruħu fit-trasport bit-triq internazzjonali ta’ merkanzija b’kera jew b’kumpens b’kull rotta, għal vjaġġi sħaħ jew parti minn vjaġġi mwettqa fit-territorju Komunitarju u l-Istati tal-EFTA, u, fejn adatt, soġġett għall-kondizzjonijiet stabbiliti hawnhekk: - meta l-punt tat-tluq u l-punt tal-wasla ikunu jinsabu f’żewġ Stati differenti li jew huma Stati Membri tal-UE jew Stati tal-EFTA, bit-transitu jew mingħajru, minn Stat Membru wieħed jew aktar tal-UE jew l-Istati tal-EFTA jew pajjiżi terzi, - minn Stat Membru tal-UE jew Stat tal-EFTA lejn pajjiż terz jew viċi versa, bit-transitu jew mingħajru, minn Stat Membru wieħed jew aktar tal-UE jew l-Istati tal-EFTA jew pajjiżi terzi, - bejn pajjiżi terzi bi transitu mit-territorju ta’ Stat Membru wieħed jew aktar tal-UE jew tal-Istati tal-EFTA, u vjaġġi mingħajr tagħbija li għandhom rabta ma’ dan it-trasport. Fil-każ ta' trasport minn Stat Membru tal-UE jew Stat tal-EFTA lejn pajjiż terz jew viċi versa, din il-liċenzja mhix valida għal dik il-parti tal-vjaġġ imwettqa fl-Istati Membri tal-UE jew Stat tal-EFTA tat-tagħbija jew il-ħatt. Din il-liċenzja hija personali għad-detentur u mhijiex trasferibbli. Hija tista' tiġi rtirata mill-awtorità kompetenti tal-Istat tal-EFTA li jkun ħariġha, partikolarment meta d-detentur: - ma jkunx konformi mall-kondizzjonijiet kollha għall-użu tal-liċenzja, - ikun ta informazzjoni li ma kenitx korretta fir-rigward tal-informazzjoni meħtieġa biex tingħata jew tiġġedded il-liċenzja. L-oriġinal tal-liċenzja jrid jinżamm mill-intrapriża tat-trasport. Kopja ċċertifikata tal-liċenzja trid tinżamm fil-vettura[24]. Fil-każ ta’ grupp magħqud ta’ vetturi għandha takkumpanja l-vettura bil-mutur. Hija tgħodd għall-grupp magħqud ta' vetturi anke jekk it-trejler jew is-semi-trejler ma jkunx irreġistrat jew awtorizzat biex juża t-toroq fl-isem ta' min għandu l-liċenzja jew jekk huwa reġistrat jew awtorizzat li juża t-toroq fi Stat Membru tal-UE jew Stat ieħor tal-EFTA. Il-liċenzja għandha tiġi preżentata fuq talba ta’ kwalunkwe uffiċjal awtorizzat li jispezzjona. Fit-territorju ta' kull Stat Membru tal-UE jew Stat tal-EFTA, id-detentur għandu jikkonforma mal-liġijiet, mar-regolamenti u mad-disposizzjonijiet amministattivi fis-seħħ f'dak l-Istat, partikolarment fir-rigward tat-trasport u tat-traffiku. ANNESS III IŻ-ŻONA EKONOMIKA EWROPEA (a) (Kulur Pantone roża, format DIN A4; karta ċelluloża 100 g/m2 jew aktar) (L-ewwel paġna tal-attestazzjoni) (Test fl-ilsien (f'wieħed mill-ilsna) uffiċjali tal-Istat tal-EFTA li joħroġ l-attestazzjoni) Is-sinjal distintiv tal-Istat Membru[25] li qed joħroġ l-attestazzjoni || || Isem tal-awtorità jew korp kompetenti ATTESTAZZJONI TAX-XUFIER Nru. … għat-trasport ta’ merkanzija bit-triq għal kiri jew għall-qligħ permezz tal-liċenzja tal-Komunità jew liċenzja maħruġa mill-Islanda il-Liechtenstein jew in-Norveġja[26] (Ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija +) Din l-attestazzjoni tiċċertifika li fuq il-bażi tad-dokumenti ppreżentati minn: ......................................................................................................................................................................................................... ....................................................................................................................................................................................................... [27] ix-xufier segwenti: Isem u kunjom................................................................................................................................................................................. Data u post tat-twelid............................................................. || Nazzjonalità…......................................................................... Tip u numru tar-riferenza tal-karta tal-identità............................................................................................................................... Data tal-ħruġ............................................................................ || Post tal-ħruġ............................................................................ Numru tal-liċenzja tas-sewqan........................................................................................................................................................ Data tal-ħruġ............................................................................ || Post tal-ħruġ............................................................................ Numru tas-sigurtà soċjali................................................................................................................................................................ huwa impjegat, bi qbil mal-liġijiet, ir-regolamenti u d-dispożizzjonijiet amministrattivi u, kif xieraq, mal-ftehim kollettiv, bi qbil mar-regoli applikabbli fl-Istat tal-EFTA segwenti, bil-kundizzjonijiet tax-xogħol u t-taħriġ vokazzjonali ta’ xufiera applikabbli f’dak l-Istat tal-EFTA sabiex jagħmel operazzjonijiet tat-trasport tat-triq f’dak l-Istat: ....................................................................................................................................................................................................... [28] Rimarki partikolari:........................................................................................................................................................................ . ......................................................................................................................................................................................................... Din l-attestazzjoni għandha tkun valida minn......................... || sa.............................................................................................. Maħruġ fi................................................................................. || nhar.......................................................................................... ................................................................................................ [29] (b) (It-tieni paġna tal-attestazzjoni) (Test fl-ilsien (f'wieħed mill-ilsna) uffiċjali tal-Istat tal-EFTA li joħroġ l-attestazzjoni) DISPOŻIZZJONIJIET ĠENERALI Din l-attestazzjoni hija maħruġa taħt ir-Regolament (KE) Nru 1072/2009 kif adattat għall-għanijiet tal-Ftehim taż-ŻEE. Hija tiċċertifika li x-xufier imsemmi hawnhekk hu impjegat, f'konformità mal-liġijiet, ir-regolamenti jew id-disposizzjonijiet amministrattivi u, kif adatt, il-ftehim kollettivi, f'konformità mar-regoli applikabbli fl-Istat tal-EFTA msemmi fl-attestazzjoni, dwar il-kondizzjonijiet tax-xogħol u jew tat-taħriġ vokazzjonali tax-xufiera applikabbli f’dak l-istess Stat tal-EFTA sabiex iwettaq l-operazzjonijiet tat-trasport stradali f’dak l-Istat. L-attestazzjoni tax-xufier għandha tappartjeni lit-trasportatur , li jagħmilha għad-disposizzjoni tax-xufier imsemmi fiha meta dak ix-xufier isuq vettura[30] impjegata fit-trasport bl-użu ta’ liċenzja Komunitarja jew liċenzja minn Stat tal-EFTA maħruġa lil dak it-trasportatur. L-attestazzjoni tax-xufier mhijiex trasferibbli. L-attestazzjoni tax-xufier għandha tkun valida biss sakemm il-kondizzjonijiet li permezz tagħhom tkun inħarġet ikunu għandhom sodisfatti u trid tintbagħat minnufih lura mit-trasportatur lill-awtoritajiet kompetenti jekk dawn il-kondizzjonijiet m’għadhomx aktar jintlaħqu. Tista' tiġi rtirata mill-awtorità kompetenti tal-Istat tal-EFTA li jkun ħarġiha, partikolarment meta d-detentur: - ma jkunx ikkonforma mal-kundizzjonijiet kollha għall-użu tal-attestazzjoni, - ikun issupplixxa informazzjoni mhix korretta fir-rigward tad-dettalji meħtieġa għall-ħruġ jew l-estensjoni tal-attestazzjoni. Kopja ċċertifikata vera tal-attestazzjoni trid tinżamm mill-impriża tat-trasportatur; Attestazzjoni oriġinali trid tinżamm fil-vettura u trid tiġi preżentata mix-xufier fuq talba ta’ kwalunkwe uffiċjal tal-ispezzjoni awtorizzat.’ 2. Appendiċi 4 għall-Anness XIII għall-Ftehim għandu jiġi sostitwit b'dan li ġej: ‘APPENDIĊI 4 DOKUMENTI STABBILITI FL-ANNESS GĦAR-REGOLAMENT (KE) NRU 1073/2009 TAL-PARLAMENT EWROPEW U TAL-KUNSILL, KIF ADATTATI GĦALL-GĦANIJIET TAL-FTEHIM TAŻ-ŻEE (ara addatament (e) fil-punt 32 tal-Anness XIII għall-Ftehim) ANNESS II IŻ-ŻONA EKONOMIKA EWROPEA (a) (Kulur Pantone ċelesti, karta sintetika format DIN A4 karta ċelluloża 100g/m2 jew aktar) (L-ewwel paġna tal-liċenzja) (It-test bil-lingwa(i) uffiċjali jew b'waħda mill-lingwi uffiċjali tal-Istati tal-EFTA li qed joħorġu l-liċenzja) Is-sinjal distintiv tal-Istat Membru[31] li qed joħroġ il-liċenzja || || Isem tal-awtorità jew korp kompetenti LIĊENZJA Nru … (jew) KOPJA VERA ĊĊERTIFIKATA Nru għat-trasport internazzjonali tal-passiġġieri bil-kowċ jew bix-xarabank b’kera jew b’kumpens Id-detentur ta’ din il-liċenzja[32]........................................................................................................................................................ ....................................................................................................................................................................................................... ....................................................................................................................................................................................................... huwa awtorizzat biex jopera trasport bit-triq internazzjonali tal-passiġġieri bil-kowċ jew bix-xarabank b’kiri jew b’kumpens fit-territorju tal-Komunità u l-Islanda, il-Liechtenstein u n-Norveġja[33] skont il-kondizzjonijiet stabbiliti mir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, kif adottat għall-għanijiet tal-Ftehim dwar iż-Żona Ekonomika Ewropea (il-Ftehim taż-ŻEE), u b’konformità mad-dispożizzjonijiet ġenerali ta’ din il-liċenzja. Kummenti :..................................................................................................................................................................................... ........................................................................................................................................................................................................ Din il-liċenzja hija valida minn................................................. || Sa............................................................................................. Maħruġ fi................................................................................. || Nhar......................................................................................... ................................................................................................ [34] (b) (It-tieni paġna tal-liċenzja) (It-test bil-lingwa(i) uffiċjali jew b'waħda mill-lingwi uffiċjali tal-Istati tal-EFTA li qed joħorġu l-liċenzja) DISPOŻIZZJONIJIET ĠENERALI 1. Din il-liċenzja hija maħruġa skont ir-Regolament (KE) Nru 1073/2009 kif adattat għall-għanijiet tal-Ftehim taż-ŻEE. 2. Din il-liċenzja qed tinħareġ mill-awtoritajiet kompetenti tal-Istat tal-EFTA tal-istabbiliment tat-trasportatur li jopera b’kiri jew b’kumpens li: (a) huwa awtorizzat fl-Istat tal-EFTA fejn ikun stabbilit biex jidħol għall-ġarr permezz ta’ servizzi regolari, inklużi servizzi regolari speċjali, jew servizzi okkażjonali bil-kowċ u x-xarabank; (b) jissodisfa l-kondizzjonijiet stabbiliti skont ir-regoli tal-Komunità, kif adattati għall-għanijiet tal-Ftehim taż-ŻEE, dwar id-dħul għall-professjoni ta' operatur tat-trasport ta' passiġġieri bit-triq f'operazzjonijiet ta' trasport nazzjonali u internazzjonali; (c) jissodisfa l-ħtiġiet legali dwar l-istandards għal xufiera u vetturi. 3. Din il-liċenzja tippermetti t-trasport internazzjonali tal-passiġġieri bil-kowċ u x-xarabank b’kiri jew b’kumpens fuq ir-rotot kollha għal vjaġġi li jsiru fit-territorju tal-Komunità u l-Istati tal-EFTA: (a) meta l-punt tat-tluq u l-punt tal-wasla ikunu jinsabu f’żewġ Stati differenti li jew huma Stati Membri tal-UE jew Stati tal-EFTA, bit-transitu jew mingħajru, minn Stat Membru wieħed jew aktar tal-UE jew l-Istati tal-EFTA jew pajjiżi terzi, (b) meta l-punt tat-tluq u l-punt tal-wasla ikun fl-istess Stat Membru tal-UE jew Stat tal-EFTA, filwaqt li t-trikkib u l-inżul tal-passiġġiera jkunu fi Stat Membru ieħor tal-UE jew Stat tal-EFTA jew f'pajjiż terz; (c) minn Stat Membru tal-UE jew Stat tal-EFTA lejn pajjiż terz u viċi versa, bit-transitu jew mingħajru, minn Stat Membru wieħed jew aktar tal-UE jew l-Istati tal-EFTA jew pajjiżi terzi; (d) bejn pajjiżi terzi bi traversata tat-territorju ta' Stat Membru tal-UE wieħed jew aktar jew Stati tal-EFTA fi transitu; u vjaġġi battala b'konnessjoni ma' operazzjonijiet ta' trasport skont il-kondizzjonijiet stabbiliti mir-Regolament (KE) Nru 1073/2009 kif adattat għall-għanijiet tal-Ftehim taż-ŻEE. Fil-każ ta' operazzjoni tat-trasport minn Stat Membru tal-UE jew Stat tal-EFTA lejn pajjiż terz u viċi versa, din il-liċenzja ma tapplikax għal dik il-parti tal-vjaġġ imwettqa fl-Istat Membru tal-UE jew Stat tal-EFTA minn fejn irikkbu jew iniżżlu. 4. Din il-liċenzja hija personali u mhux trasferibbli. 5. Il-liċenzja tista' tiġi rtirata mill-awtorità kompetenti tal-Istat tal-EFTA li ħariġha partikolarment meta t-trasportatur : (a) ma jkunx għadu jissodisfa l-kondizzjonijiet stabbiliti fl-Artikolu 3(1), tar-Regolament (KE) Nru 1073/2009; (b) ikun ta informazzjoni skorretta rigward id-dettalji li kienu meħtieġa għall-ħruġ jew it-tiġdid tal-liċenzja; (c) ikun wettaq ksur serju wieħed jew aktar tal-leġiżlazzjoni Komunitarja dwar it-trasport bit-triq, kif adattata għall-għanijiet tal-Ftehim taż-ŻEE f’kull Stat Membru tal-UE jew Stat tal-EFTA, b’mod partikolari rigward ir-regoli applikabbli għall-vetturi, il-ħin tas-sewqan u l-perijodi tal-mistrieħ tas-sewwieqa u l-provvista mingħajr awtorizzazzjoni ta’ servizz parallel jew temporanju, kif imsemmi fil-ħames subparagrafu tal-Artikolu 5(1) tar-Regolament (KE) Nru 1073/2009. L-awtoritajiet kompetenti tal-Istat tal-EFTA tal-istabbiliment tat-trasportatur li jkun ikkommetta dan il-ksur jistgħu, inter alia, jirtiraw il-liċenzja jew jirtiraw temporanjament jew permanentament xi wħud minn jew il-kopji ċertifikati awtentiċi kollha tal-liċenzja. Dawn il-pieni għandhom jiġu deċiżi skont is-serjetà tal-ksur li tiegħu jkun ħati d-detentur tal-liċenzja u skont l-għadd ta’ kopji ċertifikati awtentiċi li jkollu rigward is-servizzi internazzjonali tat-trasport tiegħu. 6. Il-kopja oriġinali tal-liċenzja għandha tinżamm mit-trasportatur. Il-kopja aawtentikata tal-liċenzja għandha tinżamm fuq il-vettura li biha tkun titwettaq operazzjoni ta’ trasport internazzjonali. 7. Din il-liċenzja għandha tiġi murija meta tintalab minn kwalunkwe uffiċjal awtorizzat li jispezzjona. 8. Id-detentur għandu, fit-territorju ta’ kull Stat Membru tal-UE jew Stat tal-EFTA, jikkonforma mal-liġijiet, ir-regolamenti u l-miżuri amministrattivi fis-seħħ f’dak l-Istat, partikolarment fir-rigward tat-trasport u t-traffiku. 9. “Servizzi regolari” tfisser servizzi li jipprovdu għat-trasport tal-passiġġieri f’intervalli speċifikati f’rotot speċifiċi, filwaqt li l-passiġġieri jitrikkbu u jitniżżlu f’waqfiet predeterminati, u li huma miftuħa għal kulħadd, bla ħsara, fejn ikun xieraq, għal prenotazzjoni obbligatorja. In-natura regolari tas-servizz ma tiġix effettwata minn xi aġġustament fil-kondizzjonijiet operattivi tas-servizz. Is-servizzi regolari jeħtieġu l-awtorizzazzjoni. “Servizzi regolari speċjali” tfisser servizzi regolari, organizzati minn min ikun, li jipprovdu għat-trasport ta’ kategoriji speċifiċi ta’ passiġġieri, bl-esklużjoni ta’ passiġġieri oħra, f’intervalli speċifiċi, matul rotot speċifiċi, filwaqt li l-passiġġieri jitrikkbu u jitniżżlu f’waqfiet predeterminati. Servizzi regolari speċjali għandhom jinkludu: (a) it-trasport ta’ ħaddiema bejn id-dar u x-xogħol; (b) it-trasport ta’ tfal tal-iskola u studenti lejn u minn istituzzjonijiet edukattivi. Il-fatt li servizz speċjali jista’ jiġi mibdul skont il-ħtiġiet tal-utenti m’għandux jaffettwa l-klassifika tiegħu bħala servizz regolari. Is-servizzi regolari speċjali m’għandhomx bżonn l-awtorizzazzjoni jekk dawn ikunu koperti b’kuntratt konkluż bejn l-organizzatur u t-trasportatur. L-organizzazzjoni ta’ servizzi paralleli jew temporanji, li jaqdu lill-istess pubbliku bħal servizzi regolari eżistenti, jeħtieġu l-awtorizzazzjoni. “Servizzi okkażjonali” tfisser servizzi li ma jaqgħux taħt id-definizzjoni ta’ servizzi regolari, inklużi s-servizzi regolari speċjali, u li l-karatteristika prinċipali tagħhom tkun li dawn jġorru gruppi kostitwiti bl-inizjattiva ta’ klijent jew tat-trasportatur innifsu. L-organizzazjoni ta’ servizzi paralleli jew temporanji komparabbli ma’ servizzi regolari eżistenti u li jaqdu lill-istess pubbliku bħal tal-aħħar għandhom ikunu soġġetti għall-awtorizzazzjoni skont il-proċedura stabbilita fil-Kapitolu III tar-Regolament (KE) Nru 1073/2009. Dawn is-servizzi ma jispiċċawx minn servizzi okkażjonali biss fuq il-bażi li dawn jiġu provduti f’ċerti intervalli. Is-servizzi okkażjonali ma jeħteġux awtorizzazzjoni.’ 3. Appendiċi 7 għall-Anness XIII għall-Ftehim għandu jiġi sostitwit b'dan li ġej: ‘APPENDIĊI 7 ĊERTIFIKAT IMSEMMI FL-ANNESS III GĦAR-REGOLAMENT (KE) NRU 1071/2009 TAL-PARLAMENT EWROPEW U TAL-KUNSILL, KIF ADATTATI GĦALL-GĦANIJIET TAL-FTEHIM TAŻ-ŻEE (ara addattament (d) fil-punt 19 tal-Anness XIII għall-Ftehim) ANNESS III IŻ-ŻONA EKONOMIKA EWROPEA (Kulur Pantone stout fawn – Format DIN A4 karta ċelluloża 100 g/m2 jew iżjed) (Test fil-lingwa(i) uffiċjali jew f’waħda mil-lingwi uffiċjali tal-Istat tal-EFTA li joħroġ iċ-ċertifikat) injal distintiv tal-Istat Membru konċernat[35] || Isem tal-awtorità jew tal-korp awtorizzat[36] ĊERTIFIKAT TA’ KOMPETENZA PROFESSJONALI FIT-TRASPORT BIT-TRIQ TAL-MERKANZIJA/TAL- PASSIĠĠIERI[37] Nru................................................................................................................................................................................................. Aħna …......................................................................................................................................................................................... b'dan niċċertifikaw li[38] …..….......................................................................................................................................................... imwieled fi................................................................................... fi............................................................................................... għadda b’suċċess it-testijiet għall-eżami (sena: …; sessjoni: …)[39] meħtieġa għall-għoti taċ-ċertifikat ta’ kompetenza professjonali fit-trasport bit-triq tal-merkanzija/tal-passiġġieri(3) skont ir-Regolament (KE) Nru 1071/2009 tal-Parlament Ewropew u tal-Kunsill ta’ 21 ta’ Ottubru 2009 li jistabilixxi regoli komuni dwar il-kundizzjonijiet li għandhom jiġi rispettati għall-eżerċizzju tal-professjoni ta’ trasportatur[40] bit-triq, kif adattat għall-għanijiet tal-Ftehim taż-ŻEE. Dan iċ-ċertifikat jikkostitwixxi prova suffiċjenti ta’ kompetenza professjonali li jirreferi għaliha l-Artikolu 21 tar-Regolament (KE) Nru 1071/2009. Maħruġ fi.............................................................................. , nhar........................................................................................... [41])’ [1] ĠU L 300, 14.11.2009, p. 51. [2] ĠU L 300, 14.11.2009, p. 72. [3] ĠU L 300, 14.11.2009, p. 88. [4] ĠU L 124, 23.5.1996, p. 1. [5] ĠU L 95, 9.4.1992, p. 1. [6] ĠU L 279, 12.11.1993, p. 1. [7] ĠU L 374, 27.12.2006, p. 5. [8] ĠU L 74, 20.3.1992, p. 1. [9] ĠU L 4, 8.1.1998, p. 10. [10] … [11] ĠU L 300, 14.11.2009, p. 51. [12] ĠU L 300, 14.11.2009, p. 72. [13] ĠU L 300, 14.11.2009, p. 88. [14] ĠU L 124, 23.5.1996, p. 1. [15] ĠU L 95, 9.4.1992, p. 1. [16] ĠU L 279, 12.11.1993, p. 1. [17] ĠU L 374, 27.12.2006, p. 5. [18] ĠU L 74, 20.3.1992, p. 1. [19] ĠU L 4, 8.1.1998, p. 10. * [L-ebda rekwiżiti konstituzzjonalii mhuma indikati.] [Rekwiżiti konstituzzjonalii huma indikati.] [20] Is-sinjali distintivi huma IS (Islanda), FL (Liechtenstein), (N) in-Norveġja. [21] Isem jew l-isem tan-negozju u l-indirizz sħiħ tat-trasportatur. [22] Minn hawn ‘il quddiem “l-Istati tal-EFTA”. [23] Il-firma u s-siġill tal-awtorità jew tal-korp kompetenti tal-ħruġ tal-liċenzja. [24] “Vettura”, tfisser vettura bil-mutur irregistrata fi Stat tal-EFTA jew għaqda ta’ vetturi, li l-vettura bil-mutur tagħhom ta’ mill-anqas tkun irreġistrata fi Stat tal-EFTA, użata esklusivament għat-trasport tal-merkanzija. [25] Is-sinjali distintivi huma IS (Islanda), FL (Liechtenstein), (N) in-Norveġja. [26] Minn hawn ’il quddiem imsejħin “l-Istati tal-EFTA”. [27] Isem jew l-isem tan-negozju u l-indirizz sħiħ tat-trasportatur. [28] L-isem tal-Istat tal-istabbiliment tat-trasportatur. [29] Il-firma u s-siġill tal-awtorità jew tal-korp kompetenti tal-ħruġ tal-liċenzja. [30] ‘Vettura’ tfisser vettura bil-mutur irreġistrata fi Stat tal-EFTA, jew għaqda ta' vetturi li l-vettura bil-mutur tagħhom tkun għall-anqas irreġistrata [31] Is-sinjali distintivi huma IS (Islanda), FL (Liechtenstein), (N) in-Norveġja. [32] Isem jew l-isem tan-negozju u l-indirizz sħiħ tat-trasportatur. [33] Minn hawn ‘il quddiem “l-Istati tal-EFTA”. [34] Il-firma u t-timbru tal-awtorità jew il-korp kompetenti li qed t/joħroġ il-liċenzja. [35] Is-sinjali distintivi huma IS (Islanda), FL (Liechtenstein), (N) in-Norveġja. [36] Awtorità jew korp innominat minn qabel għal dan il-għan minn kull Stat tal-EFTA li joħroġ dan iċ-ċertifikat. [37] Aqta’ kif xieraq. [38] Kunjom u isem; il-post u d-data tat-twelid. [39] Identifikazzjoni tal-eżami. [40] ĠU L 300, 14.11.2009, p. 51. [41] Timbru u firma tal-awtorità jew tal-korp akkreditat responsabbli għall-ħruġ taċ-ċertifikat.